wannaphong/clean_thaiwikipedia huggingface dataset:
# ณฐนนท ทวีสิน
คุณหญิง ณฐนนท ทวีสิน (เกิด
25 กุมภาพันธ์ พ.ศ. 2489) อดีตปลัดกรุงเทพมหานคร

 ประวัติ 
ณฐนนท ทวีสิน เกิดเมื่อวันที่ 25 กุมภาพันธ์ พ.ศ. 2489 สำเร็จการศึกษาระดับปริญญาตรี สาขารัฐศาสตร์ จากมหาวิทยาลัยธรรมศาสตร์ (สิงห์แดง) ระดับปริญญาโท สาขารัฐประศาสนศาสตร์ จากมหาวิทยาลัยแคนซัส ประเทศสหรัฐอเมริกา สำเร็จปริญญาบัตรหลักสูตรการป้องกันราชาอาณาจักร รุ่นที่ 39 จากวิทยาลัยป้องกันราชอาณาจักร และประกาศนียบัตรชั้นสูง หลักสูตรการบริหารงานภาครัฐและกฎหมายมหาชน สถาบันพระปกเกล้า พ.ศ. 2544-2545

 การทำงาน 
ณฐนนท ทวีสิน รับราชการเป็นข้าราชการกรุงเทพมหานคร เคยได้รับแต่งตั้งให้ดำรงตำแหน่งสำคัญ ได้แก่ ผู้อำนวยการกองกลาง ผู้อำนวยการกองงบประมาณ ผู้อำนวยการสำนักรักษาความสะอาด ผู้อำนวยการสำนักพัฒนาชุมชน ผู้อำนวยการสำนักนโยบายและแผนกรุงเทพมหานคร รองปลัดกรุงเทพมหานคร และตำแหน่งสุดท้าย คือ ปลัดกรุงเทพมหานคร

ในระหว่างรับราชการ ได้เป็นผู้ริเริ่มเปลี่ยนแปลงระบบงบประมาณ จากงบประมาณแบบแสดงรายงาน มาเป็นงบประมาณแบบแผนงานและวิเคราะห์งบประมาณอย่างเป็นระบบ และนำระบบคอมพิวเตอร์มาใช้ในการบริหารและติดตามงบประมาณของกรุงเทพมหานคร

ในวันที่ 29 ธันวาคม พ.ศ. 2551 ได้มีคำสั่งกรุงเทพมหานคร ที่ 5313/2551 เรื่องลงโทษปลดคุณหญิงณัษฐนนท ทวีสิน อดีตปลัดกรุงเทพมหานคร พ้นจากตำแหน่งปลัดกรุงเทพมหานคร 

ต่อมาในวันที่ ในวันที่ 21 ตุลาคม พ.ศ. 2557 ศาลปกครองกลางมีคำพิพากษาเพิกถอนคำสั่งกรุงเทพมหานคร ที่ 5313/2551 ลงวันที่ 29 ธ.ค. 2551 เรื่องลงโทษปลดคุณหญิงณัษฐนนท ทวีสิน อดีตปลัดกรุงเทพมหานคร พ้นจากตำแหน่งปลัดกรุงเทพมหานคร และเพิกถอนมติคณะกรรมการข้าราชการกรุงเทพมหานคร (ก.ก.) เมื่อวันที่ 27 พ.ค. 2552 วันที่ 24 มิ.ย. 2552 และวันที่ 17 ก.ย. 2552 ที่วินิจฉัยยกอุทธรณ์คำสั่งกรุงเทพมหานคร ที่ 5313/2551 และเพิกถอนคำสั่งรัฐมนตรีว่าการกระทรวงมหาดไทย เมื่อวันที่ 16 ส.ค. 2553 โดยให้มีผลย้อนหลังนับแต่วันที่มีคำสั่งหรือมติดังกล่าวศาลปกครองสั่งคืนตำแหน่งปลัด กทม. “คุณหญิงณัษฐนนท”

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๗ ตอนที่ ๒๕ ข หน้า ๙, ๑ ธันวาคม ๒๕๔๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๒ ตอนที่ ๑๗ ข หน้า ๒๐, ๔ ธันวาคม ๒๕๓๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์จุลจอมเกล้า , เล่ม ๑๒๑ ตอนที่ ๙ ข หน้า ๕, ๔ พฤษภาคม ๒๕๔๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๔๙, เล่ม ๑๒๓ ตอนที่ ๒๔ ข หน้า ๔๒, ๒๕ ธันวาคม ๒๕๔๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๑๕ ตอนที่ ๒ ข หน้า ๗๕๙, ๑๘ มกราคม ๒๕๔๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ และเหรียญลูกเสือสดุดี, เล่ม ๑๒๓ ตอนที่ ๑ ข หน้า ๒๘, ๕ มกราคม ๒๕๔๙
# อำเภอเวียงเก่า
เวียงเก่า เป็นอำเภอหนึ่งของจังหวัดขอนแก่น มีพื้นที่บางส่วนอยู่ในเขตอุทยานแห่งชาติภูเวียง ซึ่งเป็นสถานที่ที่มีการค้นพบซากดึกดำบรรพ์ไดโนเสาร์ชนิดใหม่ของโลก ไดแก่ สยามโมไทรันนัส อิสานเอนซิส, ภูเวียงโกซอรัส สิรินธรเน, สยามโมซอรัส สุธีธรนี และกินรีไมมัส ทำให้อำเภอเวียงเก่าเป็นหนึ่งในสถานที่สำคัญในการขุดหาและค้นคว้าซากบรรพชีวินต่าง ๆ ตลอดมา

 ที่ตั้งและอาณาเขต 
อำเภอเวียงเก่าตั้งอยู่บริเวณที่ราบหุบเขาในทิวเขาภูเวียง ทางทิศตะวันตกเฉียงเหนือของจังหวัด มีอาณาเขตติดต่อกับเขตการปกครองข้างเคียง ดังนี้
 ทิศเหนือ ติดต่อกับอำเภอหนองนาคำ
 ทิศตะวันออก ติดต่อกับอำเภอภูเวียง
 ทิศใต้ ติดต่อกับอำเภอชุมแพ
 ทิศตะวันตก ติดต่อกับอำเภอชุมแพและอำเภอสีชมพู

 ประวัติ 
ท้องที่อำเภอเวียงเก่าเดิมเป็นส่วนหนึ่งของอำเภอภูเวียง ทางราชการได้แบ่งพื้นที่การปกครองออกมาจัดตั้งเป็น กิ่งอำเภอเวียงเก่า ตามประกาศกระทรวงมหาดไทยเมื่อวันที่ 7 เมษายน พ.ศ. 2549 โดยมีผลบังคับตั้งแต่วันที่ 1 พฤษภาคม ปีเดียวกัน ถือเป็นกิ่งอำเภอล่าสุดเป็นอันดับที่ 81 ของประเทศในขณะนั้น และในปีต่อมาก็ได้มีพระราชกฤษฎีกายกฐานะขึ้นเป็น อำเภอเวียงเก่า ในวันที่ 24 สิงหาคม พ.ศ. 2550 โดยให้มีผลบังคับตั้งแต่วันที่ 8 กันยายน ปีเดียวกัน

 การแบ่งเขตการปกครอง 
 การปกครองส่วนภูมิภาค 
อำเภอเวียงเก่ามีเขตการปกครองรวม 3 ตำบล แต่ละตำบลแบ่งออกเป็นหมู่บ้านรวม 36 หมู่บ้าน ได้แก่
1.ในเมือง(Nai Mueang)15 หมู่บ้าน  8,967 คน2.เมืองเก่าพัฒนา(Mueang Kao Phatthana)10 หมู่บ้าน  5,897 คน3.เขาน้อย(Khao Noi)11 หมู่บ้าน  4,940 คน

 การปกครองส่วนท้องถิ่น 
ท้องที่อำเภอเวียงเก่าประกอบด้วยองค์กรปกครองส่วนท้องถิ่น 3 แห่ง ได้แก่
 เทศบาลตำบลในเมือง ครอบคลุมพื้นที่ตำบลในเมืองทั้งตำบล
 องค์การบริหารส่วนตำบลเมืองเก่าพัฒนา ครอบคลุมพื้นที่ตำบลเมืองเก่าพัฒนาทั้งตำบล
 องค์การบริหารส่วนตำบลเขาน้อย ครอบคลุมพื้นที่ตำบลเขาน้อยทั้งตำบล

 สถานที่ท่องเที่ยว 
 อุทยานแห่งชาติภูเวียง
 แหล่งขุดค้นไดโนเสาร์ในอุทยานแห่งชาติภูเวียง
 อุทยานไดโนเสาร์ศรีเวียง
 น้ำตกตาดฟ้า
 น้ำตกทับพระยาเสือ
 น้ำตกวังสักสิ่ว
 ต้นยางยักษ์
 ภูไผ่ฟ้า
 ลายสลักนูนสูงพระพุทธไสยาสน์ภูเวียง
 ถ้ำฝ่ามือแดง
 ร่องน้ำจั้น
 พิพิธภัณฑ์ไดโนเสาร์ภูเวียง
 วัดจันทร์เขมาราม
 วัดถ้ำผาเกิ้ง
 วัดถ้ำกวาง
# รัฐมนตรีว่าการกระทรวงการต่างประเทศ
รัฐมนตรีว่าการกระทรวงการต่างประเทศ มีหน้าที่รับผิดชอบด้านนโยบายและความสัมพันธ์ต่างประเทศ การทูต ทวิภาคี และความสัมพันธ์พหุภาคีของรัฐ ตลอดจนให้การสนับสนุนพลเมืองของประเทศที่อยู่หลายประเทศ

ในบางประเทศ เช่น อินเดีย รัฐมนตรีว่าการกระทรวงการต่างประเทศเรียกว่ารัฐมนตรีว่าการกระทรวงกิจการภายนอก หรือประเทศอื่นๆ เช่น บราซิล และรัฐที่ก่อตั้งจากอดีตสหภาพโซเวียต เรียกตำแหน่งรัฐมนตรีกระทรวงความสัมพันธ์ภายนอก ในสหรัฐอเมริกา เลขาธิการแห่งรัฐเป็นสมาชิกคณะรัฐมนตรีที่ดูแลความสัมพันธ์ระหว่างประเทศ ตำแหน่งทั่วไปอื่นๆ อาจรวมถึงรัฐมนตรีว่าการกระทรวงการต่างประเทศ ในหลายประเทศในละตินอเมริกา รัฐมนตรีว่าการกระทรวงต่างประเทศมีชื่อเรียกขานว่า "อัครเสนาบดี"
# ซอ (การร้อง)
ซอ คือลำนำที่ขับร้องด้วยทำนองไพเราะ โดยมีซอเป็นเครื่องดนตรีที่ให้ทำนอง ซอจะต้องขับร้องด้วยถ้อยคำที่สัมผัสคล้องจองกัน ตามท่วงทำนองของเพลงซอ นั้น ๆ ซอแต่ละทำนองนั้นจะส่งคำสัมผัสและคำรับสัมผัสที่ไม่เหมือนกัน “คำซอ” หรือบทขับร้องซอนั้น จะไม่ส่งสัมผัสเหมือนบทค่าวหรือบทกวีเลย แต่จะสัมผัสโยงถ้อยคำ ในทำนองแต่ละเพลงนั้นโดยเฉพาะเท่านั้น

ทำนองซอมีอยู่ด้วยกันหลายทำนอง แต่ก็ไม่มีประวัติที่ทราบแน่ชัด ที่เกี่ยวกับผู้แต่งทำนองซอนั้น ๆ นอกจากจะให้ชื่อทำนองซอนั้นตามสถานที่ อันเป็นที่มาของทำนองซอนั้น ๆ เอาไว้ เช่นทำนองตั้งเชียงใหม่ ทำนองเชียงแสน ทำนองล่องน่านลำปาง ล่องน่านปั่นฝ้าย ซอพม่า ซอเงี้ยว ซออื่อ ซอจะปุ ซอละม้าย และ ซอพระลอเป็นต้น

 คำศัพท์เฉพาะ 
ซอ"การจะซอนั้นต้องประกอบไปด้วย จั้งซอ คู้ถ้อง จั้งปี่-จั้งซึง ผาม
 จั้งซอ" คือผู้ที่สามารถ ขับขานซอได้ มีปฏิภาณ ไหวพริบ เป็นเลิศ 
 "คู้ถ้อง" คือจั้งซอ ชายและหญิง ที่ซอเป็นคู่ ร้องโต้ตอบกัน
 "จั้งปี่-จั้งซึง" คือผู้ที่ทำหน้าที่บรรเลงดนตรีประกอบการขับ
 "ผาม" เวทีหรือปะรำเล็ก ๆ นั้นเอง ขนาด 4 x 4 เมตร สูง 1.5-2 เมตร

 ผู้บรรเลง 

ผู้ที่ขับร้องซอนั้นเรียกกันว่า “จั้งซอ” และผู้เป่าปี่ที่ให้ทำนองนั้นเรียกว่า “จั้งปี่” ซึ่งปี่ที่ใช้นำมาบรรเลงนั้น นิยมใช้ปี่ 5 เล่ม (เลา) ครั้นต่อมาจั้งปี่มีงานมาก จึงได้แยกย้ายไปเป่าปี่ให้กับจั้งซอคู่อื่น ๆ ปี่ก็ลดลง 1 เล่ม เหลือเป็นปี่จุม 4 ประกอบด้วย ปี่แม่ ปี่กลาง ปี่ก้อย ปี่เล็ก

“จุม” หมายถึงชุด หรือหมู่นั้นเอง และในสมัยปัจจุบันนี้ จั้งปี่รุ่นเก่าค่อยหมดไปจากล้านนา วงปี่ซอจึงเหลือเพียง จุม 3 เท่านั้น และได้มีซึงเข้ามาบรรเลงร่วม ประมาณ 10 กว่าปีมานี้เอง เป็นที่น่าสังเกตว่า ซอที่ใช้ปี่นั้น จะมีเพียงเฉพาะในจังหวัด เชียงราย เชียงใหม่ เท่านั้น ซอทาง แพร่ น่าน จะใช้ซึงกับสล้อ เรียกว่าซอล่องน่าน

“จั้ง” ถ้าจะแปลเป็นความหมายภาษาไทยนั้นคือ “นัก” นั้นเอง เช่น นักร้อง นักดนตรี แต่ภาษาไทยถิ่นเหนือจะเรียกว่า จั้งซอ จั้งปี่ จั้งแต้ม จั้งซึง ก็คือผู้ที่มีความสามารถในทางนั้น ๆ

* "จั้ง" คือคำว่า จ่าง ภาษาไทยก็คือ ช่าง นั่นเอง .. คำว่า "จ่าง" คนพื้นถิ่นภาคเหนือมักออกเสียงเร็ว ทำให้ฟังเป็น "จั้ง"  ก็คือ "จ่าง" หรือ "ช่าง" นั่นเอง

*** จ่าง ในความหมายของคนล้านนา คือ "ผู้ที่ทำเป็น" หรือ "ผู้ที่มีความเชี่ยวชาญ"  ทางภาคกลางเรียกกว่า "นัก" เช่น  นักร้อง นักเต้น นักดนตรี นักปั้น 

 ความเป็นมาของจั้งซอและซอถ้อง 

“คู่ถ้อง” คำว่าถองนั้นหมายถึง การตอบโต้ ถามไถ่ หรือสนทนาแลกเปลี่ยนคำพูดกันระหว่างชายหญิง  ส่วน“จั้งซอ” คือผู้ที่มีความชำนาญในการขับซอ 

ธรรมเนียมของคนล้านนานั้น หากว่าเป็นลูกผู้หญิง เมื่อลูกหลานเรียนจบชั้นประถม เมื่อไม่ช่วยพ่อแม่ทำงานบ้านหรือดูแลน้อง ๆ แล้ว พ่อแม่ก็อาจจะนำไปฝากฝังกับครูซอที่ชอบพอกัน เพื่อให้ลูกหลานของตนเองนั้นร่ำเรียนวิชาซอ ผู้จะเป็นจั้งซอ จะต้องไปเรียนวิชาซอที่เรียกกันว่า “ไปตั้งขันเฮียนซอ” จากจั้งซอที่มีชื่อเสียง หรือจั้งซอที่ตนเองนิยมชมชอบนั้นเอง โดยมากในสมัยก่อนจำต้องไปอาศัยอยู่กับครูซอเสียเลย ไปปรนนิบัติวัฏฐาก ตั้งแต่ ตักน้ำ ซักผ้า ถูเรือน หุงข้าว ทำอาหาร ตามประเพณีอันเป็นธรรมเนียมระหว่างลูกศิษย์กับอาจารย์ เมื่ออาจารย์ถ่ายทอดวิชาให้ ก็จะต้องหมั่นฝึกฝนท่องจำ และเมื่อพอมีความสามารถในเชิงซอบ้างพอสมควร ก็จะต้องติดตามครูไปทุกหนทุกแห่งที่ครูไปลงผามซอ ซึ้งจะต้องคอยไปดูลีลาท่าทางของครู เพื่อที่จะได้นำมาใช้กับตนเองเมื่อยามที่เจนจบวิชาซอ และออกผามในโอกาสต่อไป อีกทั้งการที่ได้ออกไปสัมผัสผามซอนั้น ช่วยให้เกิดความเคยชินจะได้ไม่เกิดความประหม่าเมื่ออกผามใหม่ ๆ
# ปลิง
ปลิง จัดอยู่ในไฟลัมแอนเนลิดา ลักษณะลำตัวเป็นข้อปล้องและยืดหยุ่น ชอบอยู่ในน้ำนิ่งตามหนอง และอยู่ตามพื้นที่ชื้นแฉะเช่นบริเวณป่าดงดิบเขตร้อน ดำรงชีพโดยการดูดเลือดสัตว์อื่น รวมทั้งเลือดมนุษย์อีกด้วย

 การดำรงชีวิต 
ปลิงดำรงชีวิตด้วยการดูดเลือดจากสัตว์เลี้ยงลูกด้วยนม, สัตว์เลื้อยคลาน และ ปลาบางชนิดเป็นอาหาร และเนื่องจากไม่มีดวงตาจึงอาศัยการจับแรงสั่นสะเทือนจากการเคลื่อนไหวของเหยื่อด้วยแรงสั่นสะเทือนในน้ำ มันจะคอยชูตัวอยู่ตามพื้นดินหรือไต่ขึ้นไปบนกิ่งไม้ มีสัมผัสที่ไวต่อกลิ่นและอุณหภูมิ เมื่อเหยื่อเข้าใกล้มันจะใช้อวัยวะที่เรียกว่าแว่นดูด (Sucker) เกาะเข้ากับตัวเหยื่อ ซึ่งอวัยวะนี้มีทั้งด้านหน้าและด้านท้าย โดยมันจะใช้แว่นท้ายในการยึดเกาะ

เมื่อมันสามารถเกาะผิวเนื้อของเหยื่อแล้วมันจะค่อยๆ ไต่อย่างแผ่วเบาเพื่อหาที่ซ่อนตัว (ในช่วงนี้ใช้เวลาประมาณ 80-90 วินาที ที่เราจะปัดหรือดึงปลิงออกโดยไม่ต้องเสียเลือด) หลังจากนั้นมันจะใช้แว่นหน้าลงบนผิวเนื้อของเหยื่อเพื่อดูดเลือด โดยปลิงจะปล่อยสารชนิดหนึ่งคล้ายกับยาชาและเวลาที่ปลิงดูดเลือดมันจะปล่อยสารออกมา 2 ชนิด ซึ่งได้แก่ สารฮีสตามีน (Histamine) ช่วยกระตุ้นให้หลอดเลือดขยายตัว และสารฮีรูดีน (Hirudin) มีคุณสมบัติต้านทานการแข็งตัวของเลือด (ด้วยเหตุนี้เลือดของเหยื่อจะไหลไม่หยุด)

เมื่อปลิงอิ่มจนมีลักษณะตัวอ้วนบวมแล้ว มันจะปล่อยตัวร่วงลงสู่พื้นดินเอง

 การห้ามเลือดหลังจากโดนปลิง 
ใช้ใบสาบเสือ (หญ้าเสือหมอบ) ยาเส้นหรือยาฉุนมาขยี้ปิดบาดแผล

 ประโยชน์ทางด้านการแพทย์ 
วงการแพทย์สมัยโบราณมีการนำปลิงมาดูดพิษหรือเลือดเสียออกจากร่างกาย ในปัจจุบันแพทย์นำคุณสมบัติของปลิงมาทำให้เส้นเลือดในร่างกายไม่อุดตัน โดยเฉพาะเส้นเลือดหัวใจหรือนำมาช่วยให้เลือดในร่างกายหมุนเวียนได้ดีขึ้น

การแก้ไขหลังจากโดนปลิงกัด ให้ใช้มวนบุหรี่ ปิดที่แผลที่โดนปลิงกัด เพราะมวนบุหรี่มีสารนิโคตินที่ช่วยให้เลือดแข็งตัวสังเกตได้จากผู้ที่สูบบุหรี่จะรู้สึกปวดหัว เพราะสารนิโคตินทำให้ให้เลือดไหลไปเลี้ยงสมองช้า

 แหล่งข้อมูลอื่น 
 ทากดูดเลือด
# คณะรัฐมนตรีไทย คณะที่ 12
คณะรัฐมนตรี คณะที่ 12 ของไทย (31 สิงหาคม 2488 - 17 กันยายน 2488)

นายทวี บุณยเกตุ เป็นนายกรัฐมนตรี ตามประกาศพระบรมราชโองการ เมื่อวันที่ 31 สิงหาคม พ.ศ. 2488 โดยมีนายปรีดี พนมยงค์ ผู้สำเร็จราชการแทนพระองค์ เป็นผู้ลงนามในประกาศพระบรมราชโองการ

พระยามานวราชเสวี (ปลอด ณ สงขลา) เป็นผู้ลงนามรับสนองพระบรมราชโองการ

 รายชื่อคณะรัฐมนตรี 
มีพระบรมราชโองการ ประกาศตั้งและแต่งตั้งรัฐมนตรี ลงวันที่ 1 กันยายน พ.ศ. 2488พระบรมราชโองการ ประกาศ ตั้งและแต่งตั้งรัฐมนตรี (จำนวน ๒๙ ราย)
 นายทวี บุณยเกตุ เป็นนายกรัฐมนตรี, รัฐมนตรีว่าการกระทรวงการต่างประเทศ, รัฐมนตรีว่าการกระทรวงเกษตราธิการ, รัฐมนตรีว่าการกระทรวงสาธารณสุข และรัฐมนตรีว่าการกระทรวงศึกษาธิการ
 ศาสตราจารย์ ดิเรก ชัยนาม เป็นรัฐมนตรีว่าการกระทรวงการคลัง
 พลโท ชิต มั่นศิลป์ สินาดโยธารักษ์ เป็นรัฐมนตรีว่าการกระทรวงกลาโหม
 พลเรือตรี สังวรณ์ สุวรรณชีพ เป็นรัฐมนตรีช่วยว่าการกระทรวงกลาโหม
 พลอากาศโท หลวงเทวฤทธิพันลึก (กาพย์ ทัตตานนท์) เป็นรัฐมนตรีช่วยว่าการกระทรวงกลาโหม
 นายประจวบ บุนนาค เป็นรัฐมนตรีช่วยว่าการกระทรวงสาธารณสุข
 นายสพรั่ง เทพหัสดิน ณ อยุธยา เป็นรัฐมนตรีว่าการกระทรวงอุตสาหกรรม และรัฐมนตรีว่าการกระทรวงคมนาคม
 ศาสตราจารย์ ดิเรก ชัยนาม เป็นรัฐมนตรีว่าการกระทรวงยุติธรรม
 นาวาเอก หลวงศุภชลาศัย (บุง ศุภชลาศัย) เป็นรัฐมนตรีว่าการกระทรวงพาณิชย์ และรัฐมนตรีว่าการกระทรวงมหาดไทย
 ศาสตราจารย์ เดือน บุนนาค เป็นรัฐมนตรีช่วยว่าการกระทรวงพาณิชย์
 พลตำรวจเอก อดุล อดุลเดชจรัส เป็นรัฐมนตรีช่วยว่าการกระทรวงมหาดไทย
 นายทวี ตะเวทิกุล เป็นรัฐมนตรี
 นายวิจิตร ลุลิตานนท์ เป็นรัฐมนตรี
 พระยาอรรถการีย์นิพนธ์ (สิทธิ จุณณานนท์) เป็นรัฐมนตรี
 พระตีรณสารวิศวกรรม (ตรี ตีรณสาร) เป็นรัฐมนตรี
 นายทองอินทร์ ภูริพัฒน์ เป็นรัฐมนตรี
 นายเตียง ศิริขันธ์ เป็นรัฐมนตรี
 นายถวิล อุดล เป็นรัฐมนตรี
 นายพึ่ง ศรีจันทร์ เป็นรัฐมนตรี
 นายทอง กันทาธรรม เป็นรัฐมนตรี
 นายสงวน ตุลารักษ์ เป็นรัฐมนตรี
 หลวงบรรณกรโกวิท (เปา จักกะพาก) เป็นรัฐมนตรี
 นายจำลอง ดาวเรือง เป็นรัฐมนตรี
 นายวุฒิ สุวรรณรักษ์ เป็นรัฐมนตรี

 การสิ้นสุดของคณะรัฐมนตรี 
คณะรัฐมนตรีคณะนี้สิ้นสุดลง เพราะเหตุที่นายกรัฐมนตรีพร้อมทั้งคณะได้กราบถวายบังคมลาออกจากตำแหน่ง เมื่อวันที่ 17 กันยายน 2488 โดยอ้างเหตุว่า ได้พิจารณาเห็นว่าภารกิจอันเร่งด่วนที่คณะรัฐมนตรีคณะนี้พึงปฏิบัติได้สำเร็จลุล่วงไปแล้ว ต่อไปนี้ก็ปัญหาการเมืองและการทำความเข้าใจอันดีกับฝ่ายสหประชาชาติ จึงควรเปิดโอกาสให้ผู้ที่เหมาะสมได้เข้ามาบริหารราชการสืบแทนต่อไป
# คณะรัฐมนตรีไทย คณะที่ 49
คณะรัฐมนตรีคณะที่ 49 (10 มิถุนายน พ.ศ. 2535 - 23 กันยายน พ.ศ. 2535)

นายอานันท์ ปันยารชุน เป็นนายกรัฐมนตรี ประกาศพระบรมราชโองการ เมื่อวันที่ 10 มิถุนายน พ.ศ. 2535 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงลงพระปรมาภิไธยในประกาศ นายอาทิตย์ อุไรรัตน์ ประธานรัฐสภาเป็นผู้ลงนามรับสนองพระบรมราชโองการ และในวันที่ 18 มิถุนายน พ.ศ. 2535 ได้มีพระบรมราชโองการโปรดเกล้าฯ แต่งตั้งคณะรัฐมนตรี

 รายชื่อคณะรัฐมนตรี 

 คณะรัฐมนตรีคณะที่ 49 ของไทยพระบรมราชโองการ ประกาศ แต่งตั้งรัฐมนตรี (จำนวน ๒๖ ราย) ตำแหน่ง  รายนาม  เริ่มวาระ  สิ้นสุดวาระ  หมายเหตุ นายกรัฐมนตรี     นายอานันท์ ปันยารชุน 10 มิถุนายน พ.ศ. 2535  30 มิถุนายน พ.ศ. 2535  พระบรมราชโองการ 
ยุบสภาผู้แทนราษฎร เลือกตั้งใหม่    1 กรกฎาคม พ.ศ. 2535  22 กันยายน พ.ศ. 2535  รักษาการ รอคณะรัฐมนตรีเข้ารับตำแหน่ง รองนายกรัฐมนตรี     พลตำรวจเอก เภา สารสิน 10 มิถุนายน พ.ศ. 2535  22 กันยายน พ.ศ. 2535     นายเกษม สุวรรณกุล 10 มิถุนายน พ.ศ. 2535  22 กันยายน พ.ศ. 2535     หม่อมราชวงศ์เกษมสโมสร เกษมศรี 10 มิถุนายน พ.ศ. 2535  22 กันยายน พ.ศ. 2535  สำนักนายกรัฐมนตรี      นายมีชัย วีระไวทยะ 10 มิถุนายน พ.ศ. 2535  22 กันยายน พ.ศ. 2535      นางสายสุรี จุติกุล 10 มิถุนายน พ.ศ. 2535  22 กันยายน พ.ศ. 2535  กระทรวงกลาโหม      พลเอก บรรจบ บุนนาค 10 มิถุนายน พ.ศ. 2535  22 กันยายน พ.ศ. 2535  กระทรวงการคลัง      นายพนัส สิมะเสถียร 10 มิถุนายน พ.ศ. 2535  22 กันยายน พ.ศ. 2535  กระทรวงการต่างประเทศ      นายอาสา สารสิน 10 มิถุนายน พ.ศ. 2535  22 กันยายน พ.ศ. 2535  กระทรวงเกษตรและสหกรณ์      นายโฆสิต ปั้นเปี่ยมรัษฎ์ 10 มิถุนายน พ.ศ. 2535  22 กันยายน พ.ศ. 2535      นายอำพล เสนาณรงค์ 10 มิถุนายน พ.ศ. 2535  22 กันยายน พ.ศ. 2535  กระทรวงคมนาคม      นายนุกูล ประจวบเหมาะ 10 มิถุนายน พ.ศ. 2535  22 กันยายน พ.ศ. 2535      หม่อมหลวงเชิงชาญ กำภู 10 มิถุนายน พ.ศ. 2535  22 กันยายน พ.ศ. 2535  กระทรวงพาณิชย์      นายอมเรศ ศิลาอ่อน 10 มิถุนายน พ.ศ. 2535  22 กันยายน พ.ศ. 2535      หม่อมราชวงศ์ปรีดิยาธร เทวกุล 10 มิถุนายน พ.ศ. 2535  22 กันยายน พ.ศ. 2535  กระทรวงมหาดไทย      พลตำรวจเอก เภา สารสิน 10 มิถุนายน พ.ศ. 2535  22 กันยายน พ.ศ. 2535      นายเจริญจิตต์ ณ สงขลา 10 มิถุนายน พ.ศ. 2535  22 กันยายน พ.ศ. 2535      นายเอนก สิทธิประศาสน์ 10 มิถุนายน พ.ศ. 2535  22 กันยายน พ.ศ. 2535  กระทรวงยุติธรรม      นายวิเชียร วัฒนคุณ 10 มิถุนายน พ.ศ. 2535  22 กันยายน พ.ศ. 2535  วิทยาศาสตร์เทคโนโลยี
สิ่งแวดล้อม     นายไพจิตร เอื้อทวีกุล 10 มิถุนายน พ.ศ. 2535  22 กันยายน พ.ศ. 2535      นายกอปร กฤตยากีรณ 10 มิถุนายน พ.ศ. 2535  22 กันยายน พ.ศ. 2535  ศึกษาธิการ      นายก่อ สวัสดิ์พาณิชย์ 10 มิถุนายน พ.ศ. 2535  22 กันยายน พ.ศ. 2535      นายสมชัย วุฑฒิปรีชา 10 มิถุนายน พ.ศ. 2535  22 กันยายน พ.ศ. 2535  สาธารณสุข      ไพโรจน์ นิงสานนท์ 10 มิถุนายน พ.ศ. 2535  22 กันยายน พ.ศ. 2535  อุตสาหกรรม      นายสิปปนนท์ เกตุทัต 10 มิถุนายน พ.ศ. 2535  22 กันยายน พ.ศ. 2535      นายวีระ สุสังกรกาญจน์ 10 มิถุนายน พ.ศ. 2535  22 กันยายน พ.ศ. 2535  ทบวงมหาวิทยาลัย      นายเกษม สุวรรณกุล 10 มิถุนายน พ.ศ. 2535  22 กันยายน พ.ศ. 2535 
สิ้นสุดคณะรัฐมนตรี 13 กันยายน พ.ศ. 2535 พ้นจากตำแหน่ง ไปตามวาระ
# ศาสนาพุทธในประเทศมัลดีฟส์
thumb|ภาพลายเส้นแกะสลักรูปนางตาราเขียวบนหินปะการังจากศตวรรษที่ 9 สูง 30 เซนติเมตร เป็นเทพีตามคติวัชรยาน สัญลักษณ์แห่งการรู้แจ้งและความกล้าหาญ ปัจจุบันจัดแสดงไว้ภายในพิพิธภัณฑสถานแห่งชาติมัลดีฟส์
ศาสนาพุทธในประเทศมัลดีฟส์ เคยเป็นศาสนาที่ประชากรส่วนใหญ่นับถือจนถึงคริสต์ศตวรรษที่ 12 และไม่ปรากฏที่มาว่าเหตุใดศาสนาพุทธจึงประดิษฐานในดินแดนแห่งนี้ แต่หลังการเข้ามาของศาสนาอิสลามผ่านนักเดินทางผู้เผยแผ่ศาสนา กษัตริย์มัลดีฟส์ทรงเปลี่ยนศาสนา ศาสนาพุทธจึงสูญไปจากมัลดีฟส์ หลงเหลือเพียงโบราณสถานและโบราณวัตถุที่แสดงอิทธิพลของพุทธในอดีต

 หลักฐานทางโบราณคดี 
thumb|left|ฟูอา มูลากู ฮาวิตตา โดยเฮช. ซี. พี. เบลล์ ค.ศ. 1922
มีการค้นพบซากพุทธสถานในประเทศมัลดีฟส์ นักโบราณคดีตะวันตกจึงให้ความสนใจโบราณสถานเหล่านี้ เพราะต้องการศึกษาวัฒนธรรมยุคต้นของมัลดีฟส์ โดยเฮช. ซี. พี. เบลล์  ข้าหลวงแห่งซีลอนค้นพบครั้งแรกโดยบังเอิญจากอุบัติเหตุเรืออัปปางบนเกาะเมื่อ ค.ศ. 1879 ภายหลังเขาจึงกลับมาศึกษาซากพุทธสถานอีกครั้ง โดยศึกษาซากที่เรียกว่า "ฮาวิตตา"  และ "อุสตูบู"  ตรงกับคำว่า ไจติยะ และ สถูป ตามลำดับ ซึ่งพบได้ตามอะทอลล์หลาย ๆ แห่งHCP Bell, The Máldive Islands: An account of the Physical Features, History, Inhabitants, Productions and Trade. Colombo 1883

แม้เบลล์สันนิษฐานไว้ ว่าชาวมัลดีฟส์สมัยก่อนนับถือศาสนาพุทธนิกายเถรวาทตามอย่างศรีลังกาซึ่งอยู่ใกล้เคียง แต่จากโบราณวัตถุทางพุทธศาสนาเท่าที่พบในพิพิธภัณฑสถานแห่งชาติในกรุงมาเล บ่งชี้ว่าเป็นศาสนวัตถุคติมหายานหรือวัชรยานมากกว่าXavier Romero-Frias, The Maldive Islanders, A Study of the Popular Culture of an Ancient Ocean Kingdom. 

ในคติชนมัลดีฟส์ระบุว่า มีเจ้านายพระองค์หนึ่งชื่อเจ้าชายโกอิมาลา  เดินทางมาจากอินเดียหรือศรีลังกาแล้วเข้าสู่มัลดีฟส์ทางตอนเหนือ และตั้งตนเป็นกษัตริย์พระองค์แรกของราชวงศ์ทีมูเค  หรือโหมะ  ก่อนหน้านี้มีชาวทราวิฑกลุ่มหนึ่งเข้าไปตั้งถิ่นฐานบนเกาะเรียกว่าชาวกีราวารู  ซึ่งอ้างตัวว่าสืบเชื้อสายจากชาวทมิฬโบราณ มาตั้งถิ่นฐานบนเกาะกีราวารู (ปัจจุบันคือคาฟูอะทอล) มีการกล่าวถึงชาวคีราวาอารูว่าเป็นผู้ก่อตั้งเขตการปกครองและตั้งกษัตริย์ปกครองกรุงมาเล ก่อนการมาถึงของศาสนาพุทธ ราชวงศ์เหนือ และการปกครองแบบรวมศูนย์

กษัตริย์มัลดีฟส์ยุคแรกทรงอุปถัมภ์พระพุทธศาสนา ดังจะพบได้จากศิลปกรรม และสถาปัตยกรรมที่มีความโดดเด่นและมีพัฒนาการอย่างสูง จนกระทั่งมีการเปลี่ยนศาสนาเป็นอิสลามราวคริสต์ศตวรรษที่ 12 เป็นต้นไป และยังพบการบันทึกของนักเดินทางผู้เผยแผ่ศาสนาอิสลาม (อาจเป็นชาวเปอร์เซียหรือโมร็อกโก) ปราบปีศาจพื้นเมืองรันนามารี 

 การทำลายรูปเคารพทางพุทธศาสนา 
เดือนกุมภาพันธ์ ค.ศ. 2012 มีชาวมุสลิมหัวรุนแรงบุกเข้าพิพิธภัณฑสถานแห่งชาติในกรุงมาเลเพื่อทำลายงานประติมากรรมยุคก่อนอิสลาม ส่งผลให้โบราณวัตถุทางพุทธศาสนาช่วงคริสต์ศตวรรษที่ 6 ถึงคริสต์ศตวรรษที่ 12 จำนวนสามสิบชิ้นเสียหายหรือถูกทำลายลง เจ้าหน้าที่ของพิพิธภัณฑ์ระบุว่าประติมากรรมเกือบทั้งหมดทำจากปะการังหรือหินปูน ส่วนใหญ่เปราะบางแตกง่ายยากแก่การซ่อมแซม มีเพียงสองถึงสามชิ้นเท่านั้นที่สามารถซ่อมแซมได้
# แอร์
แอร์ หรือ เอไออาร์ หรือ  อาจหมายถึง

 แอร์ - คำที่ใช้นิยมเรียก เครื่องปรับอากาศ ในภาษาไทย
 แอร์ - ความหมายโดยนัยของ สายการบิน และ แอร์โฮสเตส
 การปรับอากาศhttp://www.chiangmaiaircare.com/ความหมายที่แท้จริง-ของคำว่า-การปรับอากาศ/ 
 อากาศ 
 แอร์ (เกม) - เกมคอมพิวเตอร์และอนิเมะ
 แอร์ เดอะมูฟวี่ (AIR) - ภาพยนตร์แอนิเมชันที่ดัดแปลงจากเกมดังกล่าว
 อะโดบี อินทิเกรทิดรันไทม์ (AIR) - ซอฟต์แวร์ของบริษัทอะโดบีซิสเต็มส์
 แมคบุ๊กแอร์ (Macbook Air) - คอมพิวเตอร์พกพาของบริษัทแอปเปิล
 แอร์ (Ayr) - เมืองในเทศมณฑลเซาท์แอร์เชอร์ สกอตแลนด์
# ดอกไม้ทะเล
ดอกไม้ทะเล   เป็นสัตว์ทะเลไม่มีกระดูกสันหลังหลายชนิดและหลายสกุล ในอันดับ Actiniaria อาศัยอยู่ภายใต้ท้องทะเลและมหาสมุทร ลักษณะลำตัวมีรูปร่างคล้ายถุงรูปทรงกระบอก มีด้านหนึ่งเป็นฐานสำหรับยืด ด้านตรงข้ามเป็นช่องปาก (รูเปิด) บริเวณช่องปากมีอวัยวะที่มีลักษณะคล้ายกับหนวดอยู่รอบ ๆ และจะมีสีสันที่แตกต่างกัน เช่น สีแดง สีเขียว สีส้ม สีชมพู เป็นต้น
# อิชมาเอล
อิชมาเอล (ศัพท์ศาสนายูดาห์และศาสนาคริสต์) หรือ อิสมาอีล (ศัพท์ศาสนาอิสลาม) (/อิสมาอีล/;  /ยิชมาเอล/) เป็นบุคคลสำคัญในศาสนาอับราฮัม และเป็นเราะซูลของอัลลอฮ์ตามคติของศาสนาอิสลาม 

อิชมาเอลเป็นบุตรของอับราฮัม (อิบรอฮีม) และนางฮาการ์ (ฮาญัร)

 อิชมาเอลในศาสนายูดาห์และศาสนาคริสต์ 
 ความหมายของชื่อ 
อิชมาเอล มีชื่อมาจากภาษาฮีบรูว่า יִשְׁמָעֵאל แปลว่า พระเจ้าทรงรับฟัง เพราะเมื่อนางฮาการ์ตั้งครรภ์นั้น ก็ถูกนางซาราห์ภรรยาของฮับราฮัมข่มเหง จึงคิดหนีจากไป แต่เมื่อระหว่างทางนางฮาการ์ ได้พบกับทูตของพระเจ้า ทูตของพระเจ้าได้กล่าวอวยพรแก่นางว่า "เราจะให้พงศ์พันธุ์ของเจ้าทวีมากขึ้นจนนับไม่ถ้วน" และได้สั่งให้นางกลับไป พร้อมกับให้ตั้งชื่อบุตรของนางว่า "อิชมาเอล" เพราะพระเจ้าทรงรับฟังความทุกข์ร้อนของนาง หนังสือปฐมกาล บทที่ 16 ข้อที่ 7-14

 กำเนิดอิชมาเอล 
เนื่องจากเดิมทีนางซาราห์ ภรรยาของอับราฮัมเป็นหมัน นางจึงยกนางฮาการ์ สาวใช้ชาวอียิปต์ของนางให้เป็นภรรยาของอับราฮัมด้วย แต่เมื่อนางฮาการ์ตั้งครรภ์และคลอดบุตรชาย อับราฮัมจึงให้ชื่อว่า อิชมาเอล เมื่ออิชมาเอลเกิดนั้น อับราฮัมมีอายุได้ 86 ปี 

เมื่ออิชมาอิลอายุ 13 ปี พระเจ้าตรัสให้อับราฮัมผู้เป็นบิดาถือสุหนัต ดังนั้นจึงถือได้ว่าอิชมาเอลเป็นบุตรชายคนแรกของอับราฮัม ที่ได้ประกอบพิธีสุหนัตหนังสือปฐมกาล บทที่ 17

 นางฮาการ์และอิชมาเอลถูกขับไล่ 
นางฮาการ์และอิชมาเอลมักกระด้างกระเดื่องต่อนางซาราห์อยู่เสมอ จนกระทั่งเมื่ออิชมาเอลอายุได้ 15 ปี พระเจ้าก็ทรงรักษาพระสัญญาของพระองค์ โดยทรงประทานบุตรชายให้แก่อับราฮัม โดยนางซาราห์ตั้งครรภ์ และเมื่อคลอดออกมา อับราฮัมจึงตั้งชื่อให้ว่า อิสอัค ฝ่ายอิชมาเอลและนางฮาการ์ ประพฤติตนลบหลู่และแข็งข้อต่อนางซาราห์หนักขึ้น ทั้งนางซาราห์ไม่ต้องการให้อิชมาเอลเป็นผู้รับมรดกจากอับราฮัม เป็นเหตุให้อับราฮับขับนางฮาการ์ออกจากครอบครัวไปพร้อมกับอิชมาเอล

เดิมทีอับราฮัมหนักใจที่จะขับไล่ทั้งคู่ แต่พระเจ้าทรงสัญญาว่า "...เราจะกระทำให้เป็นชนชาติหนึ่งด้วย เพราะเขาเป็นพงศ์พันธุ์ของเจ้า" เมื่อแยกจากอับราฮัม นางฮาการ์ และอิชมาเอลได้อาศัยอยู่ในปาราน และต่อมาลูกหลานของอิชมาเอลก็มีทั้งสิ้น 12 เผ่า ตั้งที่อยู่ตั้งแต่เมืองฮาวิลลาห์ จนถึงเมืองชูร์ (ระหว่างอิยิปต์ กับอัสซูเรีย)หนังสือปฐมกาล บทที่ 21 และบทที่ 25

ชาวยิวและคริสต์ศาสนิกชนมีมุมมองต่ออิชมาเอลเป็นเสมือนคนต่างชาติ นักเทววิทยาบางท่านเชื่อว่าอิชมาเอลคือบรรพบุรุษของชาวเปอร์เซีย ในขณะที่คัมภีร์อัลกุรอานมีมุมมองที่ต่างกันออกไปดูรายละเอียดเพิ่มเติมในหนังสือปฐมกาล ดังนั้นเรื่องราวของอิชมาเอล ในคัมภีร์ทั้งสองฉบับจึงแตกต่างกัน

 อิสมาอีลในศาสนาอิสลาม 

ในคัมภีร์อัลกุรอาน อิสมาอีลเป็นบุตรคนโตของอิบรอฮีมกับนางฮาญัร และเป็นผู้ที่อิบรอฮีมจะต้องเชือดตามคำสั่งทดลองใจของอัลลอฮ์ แต่พระองค์ได้ให้มลาอิกะฮ์นำแกะไปให้ให้เชือดแทน เป็นที่มาของประเพณีกุรบานที่ทำกันในวันอีดุลอัฎฮา 
อิสมาอิลและอิบรอฮีมได้ร่วมกันสร้างกะอ์บะฮ์ซึ่งพระเจ้าก็ให้ขึ้นไปบนยอดเพื่อป่าวประกาศเรียกให้คนมาประกอบพิธีฮัจญ์ และที่ใต้วิหารกะอฺบะหฺมีตาน้ำที่ไม่เคยแห้งจนถึงปัจจุบัน เป็นตาน้ำที่เกิดขึ้น เมื่อฮาญัรให้กำเนิดแก่อิสมาอีล อิสมาอีลดิ้นและถีบที่พื้นทะเล แล้วเกิดปาฏิหาริย์มีตาน้ำไหลออกมา อันได้แก่ตาน้ำซัมซัม
# บุษกร หงษ์มานพ
บุษกร หงษ์มานพ(สกุลเดิม: ตันติภนา; เกิด 7 ธันวาคม พ.ศ. 2531) ชื่อเล่น เอ้ก เป็นนักแสดง นักพากย์ และพิธีกรชาวไทยเชื้อสายจีน อดีตพิธีกรรายการสตรอเบอร์รี่ชีสเค้ก

 ประวัติ 
บุษกรเกิดที่กรุงเทพมหานคร มีชื่อเล่นว่าเอ้ก ที่แปลว่าไข่ เพราะเธอเกิดจากเทคโนโลยีผสมเทียมด้วยวิธีคัดไข่ เป็นบุตรของมานะ กับจันทรา ตันติภนา เป็นลูกพี่ลูกน้องกับวาโย อัศวรุ่งเรือง นักร้องและนักแสดงหลุด!! เอ้ก-เก่ง มีอะไรมากกว่าที่คุณคิด? สำเร็จมัธยมศึกษาตอนปลายจากโรงเรียนมาแตร์เดอีวิทยาลัย แผนการเรียนรู้ภาษาอังกฤษ–คณิตศาสตร์ (ปีการศึกษา 2544–2549) และสำเร็จการศึกษาระดับปริญญาตรี คณะพาณิชยศาสตร์และการบัญชี จุฬาลงกรณ์มหาวิทยาลัย ภาควิชาการตลาด เกียรตินิยมอันดับ 2 เมื่อปีการศึกษา 2553  

เอ้กเป็น 1 ใน 5 ได้เป็นดรัมเมเยอร์ งานฟุตบอลประเพณีจุฬาฯ–ธรรมศาสตร์ ครั้งที่ 64 คณวัฒน์ จันทรลาวัณย์ - นิสิต คณะแพทยศาสตร์ณฐพร เตมีรักษ์ - นิสิต คณะสถาปัตยกรรมศาสตร์บุษกร ตันติภนา - นิสิต คณะพาณิชยศาสตร์และการบัญชีกัญญา ลีนุตพงษ์ - นิสิต คณะนิเทศศาสตร์ ภาคภาษาอังกฤษณัฐภัสสร สิมะเสถียร - นิสิต คณะอักษรศาสตร์ ชีวิตครอบครัว บุษกรสมรสกับ กัปตัน ภูธเนศ หงษ์มานพ หลังคบหากันมานานกว่า 5 ปีเฮ!! 'กัปตัน-เอ้ก' หวานแต่งงานเรียบง่าย - คมชัดลึก มีบุตรด้วยกันคนหนึ่งชื่อภักดีบดินทร์ หงษ์มานพ ชื่อเล่น ดิน (22 ตุลาคม พ.ศ. 2560)กัปตัน ประกาศข่าวดี เอ้ก บุษกร คลอดลูกชาย "น้องดิน"

 ผลงาน 
 ละครโทรทัศน์ 
 พ.ศ.  เรื่อง  บทบาท  เครือข่าย 2552 ก๊วนกามเทพ กิ่งแก้ว ช่อง 3 2554 เรือนแพ เพ็ญ ช่อง 5 2555 สาวน้อย สุวลี ช่อง 9 นางสิงห์สะบัดช่อ หมวดเพ็ญพร / คุณบัว ช่อง 5 2556 คู่กรรม เม่ยซัง (รับเชิญ) เรือนเสน่หา ชวนชม 2557 เล่ห์นางฟ้า พักตร์พิมล (แพ็ต)  2558 หัวใจมีเงา กรองทอง ช่องวัน 31 2559 นางบาป ฉายสมร เราเกิดในรัชกาลที่ ๙ เดอะซีรีส์ ตอน เด็กแว๊น แฟนเด็กแว๊น 2560 เกมมายา น้ำ A Love To Kill รักซ่อนแค้น เฟิร์น (รับเชิญ) 2562 เฮฮาเมียนาวี แพทย์หญิงนิดา อมรสุข	ช่อง 3

 ซีรีส์ 

| 2559
| เพื่อนเลิฟ เสิร์ฟรัก (ONLINE SERIES)
| ผักหวาน
|-
|}
 ซิตคอม 

| 2551
| รักริทึ่ม
| ป๊อบ
|-
| 2553
| บ้านนี้ที่บางรัก
| rowspan = "2" | แอล
|-
| 2553-59
| บ้านนี้มีรัก
|-
|}

 รายการโทรทัศน์ 
 สตรอเบอร์รี่ชีสเค้ก (ช่อง 3)

 พากย์เสียง 
 แฮรี่ พอตเตอร์ พากย์เสียง ลูน่า เลิฟกู๊ด

 มิวสิกวีดิโอ 
 2550 "ชวนน้องทำบุญ" ศิลปิน ไซแอม (SYAM)
 2551 "ถ้าหากไม่เคยเจ็บ" ศิลปิน บีโอวาย
 2553 "นิยาย" ศิลปิน ภาคิน คำวิลัยศักดิ์
 2554 "ฉันดีไม่พอหรือเธอไม่พอสักที" ศิลปิน แอม ฟายน์
 "ข้าง ๆ หัวใจ" ศิลปิน นภัทร อินทร์ใจเอื้อ
 2555 "กลัวกลางคืน (Fear Night)" ศิลปิน แอม ฟายน์
 "ช้าไปไหมเธอ" ศิลปิน พัดชา เอนกอายุวัฒน์
 2559 "ขี้เกียจฟังถ้ายังแอบคุย" ศิลปิน พลอย พรทิพย์